Държавен вестник, бр. 28, 2016 г., стр. 89

БРОЙ  28	
Д Ъ Р Ж А В Е Н  В Е С Т Н И К 	
СТР.  89  
9.5. Агенцията може да получава и да държи 
в България всякакви видове средства, валута, 
пари в брой или ценни книжа; тя може да се 
разпорежда с тях свободно в България за всяка 
официална цел на Агенцията и да поддържа 
сметки във всякаква валута.
9.6. Членовете на персонала на Агенцията 
са освободени от данъци върху техните за-
плати, хонорари и обезщетения, получени по 
отношение на настояща или предишна работа 
в Агенцията.
9.7. Разпространението на публикации и 
други информационни материали, изпратени 
от или до Агенцията, не се ограничава по 
никакъв начин.
Член 10
България уведомява Генералния директор 
на Агенцията за наименованието на органа, 
определен да я представлява при изпълнени-
ето на настоящото Споразумение, както и за 
имената на своя представител и съветници, 
присъстващи на заседанията в съответствие 
с член 6 от настоящото Споразумение.
Член 11
При изпълнение на настоящото Спо-
разумение всяка от Страните е отговорна 
за упражняването само на собствената си 
дейност. По-специално, всяка от тях има 
право на претенции при всякакъв вид щети, 
причинени от другата Страна, по отношение 
на лица или имущество и нямат претенции 
една към друга при искове от трета страна за 
щети, причинени от собствената им дейност.
Член 12
12.1. Всяка от Страните може да се отнесе 
до арбитражен съд за всеки спор, произти-
чащ от прилагането или тълкуването на 
настоящото Споразумение, който не може 
да бъде уреден по взаимно съгласие между 
Страните.
12.2. Арбитражният съд се състои от трима 
членове – един арбитър, назначен от Агенция­
та, един арбитър, определен от България, и 
трети арбитър – Председател, който се избира 
от първите двама. Ако в рамките на период от 
шест месеца, считано от датата на искането 
за арбитраж, една от Страните не е посочила 
своя арбитър, по искане на другата Страна 
арбитърът се назначава от Председателя на 
Международния съд. Същата процедура се 
прилага, ако в рамките на шест месеца от 
определянето или назначаването на първите 
двама арбитри третият не е избран.
12.3. Арбитражният съд определя свои 
собствени правила на процедиране; неговото 
решение е окончателно и задължително.
Член 13
Приложенията към настоящото Спора-
зумение представляват неразделна част от 
настоящото Споразумение.
Член 14
Настоящото Споразумение, след подпис-
ването му от Страните и одобрението му в 
съответствие с правния ред на България, влиза 
в сила от датата на направената добровол-
на вноска от правителството на Република 
България за Хартата на PECS, посочена в 
член 7, и подробно описана в Приложение I, 
с изключение на правилата, съдържащи се в 
Приложение II А и Б, които се прилагат от 
датата на подписването. Доброволната вноска 
за Хартата на PECS се прави най-късно една 
година след подписването на настоящото 
Споразумение, освен ако Страните не са се 
споразумели за друг срок. В случай че упо-
менатата доброволна вноска не е направена 
в рамките на посочения по-горе срок, насто-
ящото Споразумение се счита за нищожно и 
недействително.
Член 15
15.1. Освен ако не е вече прекратено в съот-
ветствие с разпоредбите на параграф 3 по-долу, 
настоящото Споразумение се прекратява пет 
години след датата на влизането му в сила. 
Една година преди изтичането на настоящото 
Споразумение Страните извършват преглед на 
резултатите от изпълнението му въз основа на 
резултатите от годишните прегледи, посочени 
в член 8, и проучват начините и средствата за 
продължаване или по-нататъшно развитие на 
това сътрудничество. Страните, по-специално, 
проучват възможността Република България 
да получи статут на асоцииран член или на 
държава – членка на Агенцията.
15.2. В случай на продължаване на насто-
ящото сътрудничество настоящото Споразу-
мение може да бъде удължено по взаимно 
съгласие в писмена форма.
15.3. Всяка от Страните може да денонсира 
Споразумението, като отправи писмено пре-
дизвестие не по-късно от една година преди 
планираната дата на прекратяване, която 
трябва да съответства на края на календар-
ната година.
15.4. Прекратяването на настоящото Спора-
зумение не засяга валидността на тези права 
и задължения на всяка от Страните, които 
са предназначени да се запазят след прекра-
тяването на Споразумението или неговото 
тълкуване, като например, но не само, арби-
траж, поверителност, отговорност, права на 
интелектуална собственост, или договорите, 
сключени в изпълнение на настоящото Спора-
зумение. След прекратяването на настоящото 
Споразумение България по-специално остава 
обвързана по отношение на финансовите си 
задължения, съответстващи на нейния дял от 
общите разходи за дадена одобрена дейност, 
към която е поела ангажимент съгласно бю-
джета за текущата или предишните финансови 
години в рамките на PECS.